laion/Wikipedia-Exotic huggingface dataset:
‘Abd Allāh I

‘Abd Allāh I ehk ‘Abdullāh I (‘Abd Allāh ibn al-Ḩusayn; 1882 Meka – 20. juuli 1951 Jeruusalemm) oli esimene ja ainus Transjordaania emiir ning esimene Jordaania (algul Transjordaania) kuningas. ‘Abdallāh oli Al-Ḩijāzi kuninga Ḩusayn ibn ‘Alī poeg ja Iraagi kuninga Fayşal I vend. Tema poliitiline põhieesmärk oli oma kuningriigi laiendamine, mis viis Jordani Läänekalda hõivamiseni 1948. Ta sai hariduse İstanbulis. Aastatel 1912–1914 esindas ta Osmanite riigi seadusandlikus kogus Mekat, kuid esimese maailmasõja ajal asus ta Suurbritannia poolele. Aastatel 1916–1918 tegi ta koostööd Briti agendi T. E. Lawrence'iga ja etendas juhtivat osa araablaste ülestõusus Osmanite riigi vastu, juhtides Türgi garnisonide purustamiseks korraldatud sissireide. Pärast Osmanite riigi kokkuvarisemist sai ‘Abd Allāh 1921 Briti mandaatmaa Transjordaania (tänapäeva Jordaania) emiiriks ja mandaadi lakkamisel 25. mail 1946 kuningaks. Mais 1948 ründas ‘Abd Allāh äsja moodustatud Iisraeli ja hõivas suured maa-alad. Pärast tulevahetuse lõpetamist 1949 säilitas ta Jordani Läänekalda ja nimetas riigi ümber Jordaaniaks. ‘Abd Allāhi mõrvas 1951 Palestiina araabia fanaatik, 21-aastane rätsepa õpipoiss Muşţafá ‘Ashū, kes pääses läbi pealtnäha tiheda turvameeskonna. Ta tulistas ka kuninga kõrval seisnud pojapoega Ḩusayni. Kuul tabas Ḩusayni rinnal olevat medaljoni, mida pojapoeg kandis oma vanaisa nõudmisel, ja nii päästis medaljon poisi elu. 4 päeva varem, 16. juulil 1951, oli Ammanis mõrvatud Liibanoni endine peaminister bei Riyāḑ aş-Şulḩ ning kuulujutud rääkisid, et aş-Şulḩ saabus Jordaaniasse arutama Iisraeliga rahu sõlmimist. Mõrvas süüdistati 10 vandenõulast, kellest kaks tähtsaimat, Jeruusalemma endine sõjaväekuberner kolonel ‘Abd Allāh at-Tall ja doktor Mūsá ‘Abd Allāh al-Ḩusaynī, põgenesid Egiptusse ja 4 kaasvandenõulast mõisteti surma. ‘Abd Allāhil oli kaks poega Ţalāl ja Nāyif ning kolm tütart Hayā, Munīrah ja Maqbūlah. Jordaania trooni päris vanem poeg Ţalāl, ent kuna too oli vaimuhaige, sai kuningaks tema poeg Ḩusayn, kui ta 17 aastat vanaks sai. Amir Abdullah's Bodyguard on Camels with Red, Green and White Standard at Far Left, World Digital Library, aprill 1921.
Tallinna-Tartu grand prix

Mitte segi ajada Tartu grand prix'ga Tallinna-Tartu grand prix (ka Tallinn-Tartu grand prix; 2002–2007 E.O.S. Tallinn GP) on ühepäevane Eestis peetav maanteesõiduvõistlus, kus sõidetakse Tallinnast Tartusse või vastupidi. Võistlust peetakse 2002. aastast. 2008. aastast korraldab võistlust Klubi Tartu Maraton. 2013. aastast on Tallinna-Tartu Grand Prix osa Tour of Estoniast.
Eesti Fed Cupi koondis

Eesti Fed Cupi koondis on Eestit esindav rahvuskoondis Fed Cupi karikavõistlustel. Koondist haldab Eesti Tennise Liit. Eesti on Fed Cupil osalenud aastast 1992. Anett Kontaveit Katriin Saar Jelena Malõgina Saara Orav Eesti Davis Cupi koondis Koondise andmed Fed Cupi ametlikul kodulehel (inglise keeles)
Kohtla-Järve Viru Sputnik

Kohtla-Järve Viru Sputnik on Eesti jäähokiklubi, mis mängib Unibet Hokiliigas. Klubi asutati 2003. aastal. Klubi koduväljak on Kohtla-Järve jäähall. Klubi koduleht
Panama riigipeade loend

Panama riigipeade loend loetleb Panama presidendid alates riigi iseseisvumisest 1903. aastal.
Antakalnise kalmistu

Antakalnise kalmistu on kalmistu Vilniuses Antakalnise vallas Antakalnise linnaosas. Surnuaed rajati 1809. aastal ja tänapäeval võtab kalmistu enda alla 15,60 hektarit maad. Donatas Banionis, leedu teatri- ja filminäitleja Algirdas Brazauskas, Leedu poliitik, president ja peaminister Jurga Ivanauskaitė, leedu kirjanik ja kunstnik Vytautas Kernagis, leedu muusik Marcelijus Martinaitis, leedu luuletaja, kirjandusteadlane, esseist ja tõlkija Justas Paleckis Ieva Simonaitytė, leedu kirjanik Antanas Sniečkus, Leedu Kommunistliku Partei I sekretär Jonas Švedas, leedu helilooja ja dirigent Arūnas Žebriūnas Kazimieras Vasiliauskas, leedu katoliku preester
Narva PSK

Narva PSK (Narva Paemurru Spordikool) on Narvas asuv harrastusjäähokiklubi. Mängib Unibet Hokiliigas. Koduareen: Narva Jäähall. Praegune riigi meister. Eesti tituleerituim klubi. Narvast pärit Krenholm oli üks enim ehitud hokiklubisid Eestis. Esimest korda tuli ta meistriks 1967. Enne NSV Liidu lagunemist tuli 8 korda meistriks. Ta tuli iseseisvusaastate jooksul meistriks veel 8 korda. Rahaprobleemide tõttu saadeti klubi 2010. aastal laiali, kuid 2011. aastal loodi see uuesti nimega Narva PSK. 2016. aasta veebruaris tuli ennetähtaegselt Eesti meistriks. 2017. aasta märtsis võitis meeskond taas kuldmedalid ja sama aasta sügisel võisteldi IIHF-i kontinentaalkarikavõistlustel 2017–18, kus oldi ühes grupis Ukraina HC Donbassi, Poola GKS Tychy ja Läti koondisega HK Kurbads, kuid ei läbinud kvalifikatsiooni teist ringi, saavutades grupi neljanda koha. Narva PSK pidi algselt kuuluma avatavasse Balti hokiliigasse, kuid koroonapandeemia tõttu ei saanud nad osaleda ja seejärel asus nende asemele HC Everest. 2024. aastal tuli Narva hokimeeskond Eesti meistriks ja esindab riiki taas 2024-25 IIHF-i kontinentaalkarikavõistlustel B-grupis, mille mängud peetakse Narvas. Eesti meistrivõistluste kuld (19): 1967, 1969, 1971, 1973, 1975, 1986, 1988, 1990, 1991, 1992, 1993, 1994, 1995, 1996, 1994, 1995, 1996, 1998, 2001, 2016, 2017, 2024 Eesti meistrivõistluste hõbe (14): 1968, 1970, 1974, 1980, 1981, 1987, 1997, 1999, 2000, 2002, 2003, 2004, 2015, 2019 Eesti meistrivõistluste pronks (10): 1982, 1983, 1984, 1985, 1989, 2005, 2007, 2008, 2013, 2014 Alexander Romantsov Rais Davletkildejev Vladimir Tsiprovski Aleksander Kolpakov Igor Ossipenkov Aleksandr Šljapnikov "VIDEO JA FOTOD: Narva hokimeeskond tuli teist aastat järjest Eesti meistriks". Delfi Sport. Vaadatud 12. juulil 2024. "Narva PSK Baltimaade jäähokiturniirile ei sõida, Eestit esindab Kaunases HC Everest". Delfi Sport. Vaadatud 12. juulil 2024. ERR (13. aprill 2024). "Teine järjestikune suur võit tõi Narvale hokitiitli". ERR. Vaadatud 12. juulil 2024. "Narva PSK korraldab Continental Cupi esimese ringi B-grupi turniiri". Eesti Jäähokiliit. Vaadatud 12. juulil 2024. "Jäähokiliit". ehis.eestihoki.ee. Vaadatud 9. juulil 2024. Eesti Hoki Instagram Telegram YouTube Facebook
HC Panter Tallinn

HC Panter Tallinn (nimetatud ka HC Tallinn, Tallinn(a) Purikad) on Tallinnas asuv Eesti jäähokiklubi, mis mängib Meistriliigas. Klubi asutati 2001. aastal. Klubi koduväljak on Škoda Arena. Klubi koduleht
HC Tallinn

See artikkel räägib käsipalliklubist. Jäähokiklubi kohta vaata artiklit HC Panter Tallinn. HC Tallinn on Eestis tegutsev 2012. aastal loodud käsipalliklubi. Klubi loomise eestvedaja oli endine koondisemängija Risto Lepp. HC Tallinnal on 2014. aastal asutatud tütarklubi HC Tartu. 2015. aastal asutatud tütarklubist HC Pärnu kasvas 2018. aasta novembris iseseisvaks käsipalliklubiks HC Pärnu/Paikuse. Koduleht "Klubist". HC Pärnu/Paikuse. Vaadatud 9. jaanuaril 2024.
Mūza Rubackytė

Mūza Rubackytė (sündinud 19. mail 1959 Kaunases) on leedu pianist ja muusikapedagoog. Juba 7-aastaselt tegi ta kontsertpianisti debüüdi. 13-aastaselt võitis ta Leedu noorte pianistide konkursi ja sai võimaluse minna õppima Moskvasse Tšaikovski-nimelisse konservatooriumi. Ta õppis Jakov Flieri klassis. Järgnesid võidud mitmel suurel konkursil ja esinemised üle terve Nõukogude Liidu. 1991. aastast elab ta Pariisis. Suurvürst Gediminase orden 2006 Leedu riiklik kultuuripreemia Koduleht "Eestis mängib kaunis leedu klaverigeenius", Eesti Päevaleht, 27. aprill 1999
Juris Hartmanis

Juris Hartmanis ( 5. juuli 1928 Riia – 29. juuli 2022) oli läti päritolu USA matemaatik. 1993. aastal sai ta (koos Richard Stearnsiga) Turingi auhinna. Tema isa oli kindral Mārtiņš Hartmanis ja õde Astrid Ivask. Isa arreteeriti aastal 1940, edasiste repressioonide kartuses emigreerus pere Saksamaale. Juris Hartmanis lõpetas seal Marburgi ülikooli ja kolis USA-sse. 1955. aastal sai ta California Tehnoloogiainstituudi juures doktorikraadi. 1993. aastal pälvis ta töö eest algoritmilise keerukuse teooria loomisel Turingi auhinna. 1989 – valiti USA Rahvusliku Inseneriakadeemia liikmeks 1992 – valiti Ameerika Kunstide ja Teaduste Akadeemia liikmeks (arvutiteaduse sektsioon) 1993 – Turingi auhind 2001 – Läti Teaduste Akadeemia Suur medal 2013 – valiti USA Rahvusliku Teaduste Akadeemia liikmeks Ta oli valitud ka Läti Teaduste Akadeemia välisliikmeks. Hartmanise õpilased (inglise keeles) Juris Hartmanis California Tehnoloogiainstituudi kodulehel (inglise keeles)
János Bolyai

János Bolyai (15. detsember 1802 Kolozsvár – 27. jaanuar 1860 Marosvásárhely) oli ungari matemaatik ja insener, üks mitteeukleidilise geomeetria rajajatest. Ta on ungari teaduse suurkuju, üks kuulsamaid ungari matemaatikuid. Bolyai sündis Austria-Ungaris Kolozsváris (tänapäeval Cluj-Napoca Rumeenias) matemaatik Farkas Bolyai ja Zsuzsanna Benkő esimese lapsena. Ta oli ka oma isa õpilane. Ta õppis Viini sõjaväeakadeemias ja lõpetas selle suurepäraste tulemustega sõjaväeinsenerina, läbides 7-aastase õppekava 4 aastaga. Juba õpingute ajal huvitus ta sedavõrd Eukleidese 5. aksioomist (paralleelide aksioom), et tema isa ütles talle: "Ma palun, jäta Jumala eest sellega tegelemine. Karda seda mitte vähem kui meelelisi naudinguid, sest see võib samuti võtta kogu sinu aja ja röövida su tervise, meelerahu ja elurõõmu." János jätkas sellest hoolimata oma uuringut ja jõudis järeldusele, et 5. aksioom on sõltumatu teistest geomeetria aksioomidest ja selle eitusele võib rajada teisi järjekindlaid geomeetriaid. Ta kirjutas oma isale: "Ma lõin uue, teistsuguse maailma eimillestki." 1831. aastal ilmunud teosega "Appendix" pani ta aluse mitteeukleidilisele geomeetriale. See ilmus tema isa matemaatikaõpiku lisana.
Python europaeus

Python europaeus oli miotseeni ajastul elanud maoliik. Holotüüp pärineb Prantsusmaalt. Van Wallach, Kenneth L. Williams, Jeff Boundy, "Snakes of the World: A Catalogue of Living and Extinct Species". 22. aprill 2014, lk 619, CRC Press
Abdülhamit II

Abdülhamit II (osmanitürgi keeles عبد الحميد ثانی‎, Abdü’l-Ḥamīd-i sânî; türgi keeles İkinci Abdülhamit; 21. september 1842 – 10. veebruar 1918) oli Türgi sultan aastatel 1876–1909. Ta oli Abdülmecid I ja Tirimüjgan Kadınefendi poeg. Abdülhamit tuli võimule oma venna Murat V troonilt tõukamise järel. Tema valitsemisaega jäid sõjad Serbiaga (1876), Venemaaga (1877–1878) ja Kreekaga (1897). Sõjad lõppesid enamasti lüüasaamise ja suurte territoriaalsete kaotustega. 1908 sundisid noortürklased Enver Paşa juhtimisel Abdülhamiti taaskehtestama 1876. aasta konstitutsiooni, 1909 nõudsid aga tema tagasiastumist. Abdülhamit kukutati ja ta suri vangistuses. Oma isikliku osaluse pärast armeenlaste genotsiidis 1894–1896 ülestõusu mahasurumisel pälvis Abdülhamit Ürgmõrtsuka hüüdnime. Ta motiveerib tänini armeenlaste vaenu türklaste vastu.
Python maurus

Python maurus oli miotseeni ajastul elanud maoliik. Python maurus. GBIF.org †Python maurus Rage 1976. Fossilworks Van Wallach, Kenneth L. Williams, Jeff Boundy, "Snakes of the World: A Catalogue of Living and Extinct Species". CRC Press. 22. aprill 2014, lk 620. ISBN 1-482208-47-4.
Kurg (tähtkuju)

Kurg (ladina Grus) on lõunataeva tähtkuju, mis on 366 ruutkraadi suurune, olles 88 tähtkuju seas 45. kohal. Tähtkuju moodustasid Pieter Dirkszoon Keyser ja Frederick de Houtman 16. sajandi lõpus. Heledaim täht on Al Nair (α Gruis), mille tähesuurus on 1,73. "Grus Constellation". Constellation Guide. Vaadatud 6. juuli 2018. "Grus". Universe Today. Vaadatud 6. juuli 2018.
As Long As You Love Me

"As Long As You Love Me" on Ameerika poistebändi Backstreet Boys esitatud laul, mis anti välja singli ja muusikavideona. Laul oli albumi "Backstreet's Back" teine singel. See anti välja 1997. aasta septembris. See on bändi üks suurimaid hitte ja seda peetakse nende üheks nimilooks. "As Long As You Love Me" laulu sõnad "As Long As You Love Me" YouTube'i muusikavideo
HK Stars

HK Stars (ka Tallinn Stars, Tallinna HK Stars) oli jäähokiklubi Tallinnas. Klubi tegutses aastatel 2002–2009. Klubi koduväljak oli Tallinna Linnahallis. Nad saavutasid neljal korral esikoha Meistriliigas. "HK Stars tuli teist aastat järjest Eesti meistriks" Postimees, 2. aprill 2006
HK Tartu Kalev-Välk

HK Tartu Välk 494 (2007-2018 HK Tartu Kalev-Välk) on Tartu esindusmeeskond jäähokis, kes mängib Eesti Meistriliigas. Klubi asutati 1994. aastal. Tartu Välk 494 on 13-kordne Eesti meister jäähokis, seitsmel korral on jäädud hõbedale ning kahel korral pidanud leppima pronksiga. Klubi koduväljak on Astri Arena. Klubi koduleht
Tartu Välk 494

Tartu Välk 494 võib tähendada: HK Tartu Kalev-Välk, jäähokiklubi jalgpalliklubi Tartu FC Santose endine nimi
Sorry Seems to Be the Hardest Word

"Sorry Seems to be the Hardest Word" on inglise bändi Blue ja Elton Johni esitatud laul, mis anti välja singli ja muusikavideona. "Sorry Seems to be the Hardest Word" laulu sõnad "Sorry Seems to be the Hardest Word" YouTube'i muusikavideo Selles artiklis on kasutatud ingliskeelset artiklit en:Sorry Seems to Be the Hardest Word seisuga 28.03.2015.
Laokohaõigus

Laokohaõigus on keskajal mõnel linnal olnud õigus nõuda mingis kindlas suunas sõitvatelt kaupmeestelt, et need oma kaupu selles linnas müügiks pakuksid või linna veovahenditele ümber laadiksid. Laokohaõiguse andis harilikult maaisand, kuid näiteks Tallinn, Riia ja Pärnu said Novgorodi laokohaõiguse Hansa Liidult. 1561 kinnitas Rootsi Tallinna privileegid, sealhulgas laokohaõiguse. Peale selle andis Rootsi Narvale kogu Venemaa-suunalise kaubanduse laokohaõiguse, mis kehtis Liivi sõja lõpuaastatel 1581–84 ja aastast 1643. 1588 sai Tartu Poola kuningalt Zygmunt III-lt Pihkva laokohaõiguse. Laokohaõigus minetas tähtsuse 18. sajandil. Tallinna laokohaõigus kinnitati uuesti 1826, aga see jäi sümboolseks teoks, mida rakendama ei hakatud. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 279.
Santo António

Santo António on ainus linn ja suurim asula Príncipe saarel. Aastatel 1753–1852 oli see São Tomé ja Príncipe pealinn. Linn paikneb saare kirderannikul. 3 km linnast põhja pool asub Príncipe lennujaam. 2013. aastal elas seal 1357 inimest, umbes 35% kogu saare elanikkonnast. Linn on tuntud oma koloniaalarhitektuuri ja kirikute poolest.
Milčo Mančevski

Milčo Mančevski (sündinud 18. oktoobril 1969 Skopjes) on Makedoonia filmilavastaja ja -stsenarist. Mančevski õppis Skopje ülikoolis ja Lõuna-Illinoisi Carbondale’i ülikoolis. Režissöörina on Mančevski loonud üle 50 lühi- ja dokumentaalfilmi. Aastal 1994 lavastas mängufilmi "Enne vihma" ("Пред дождот"), mis kandideeris parima võõrkeelse filmi Oscarile. Mančevski võitis filmi eest David di Donatello auhinna ja mitu Veneetsia filmifestivali auhinda, muuhulgas peaauhinna Kuldlõvi. Veneetsia filmifestivali auhind Kuldlõvi 1994. aastal filmi "Enne vihma" eest FIPRESCI auhind filmi "Enne vihma" eest Stockholmi filmifestivali auhind parim filmidebüüt 1994 filmi "Enne vihma" eest David di Donatello auhind 1995. aastal filmi "Enne vihma" eest Oscari nominatsioon 1994. aastal parima võõrkeelse filmi Oscari kategoorias filmi "Enne vihma" eest Koduleht Milčo Mančevski andmekogus IMDb (inglise)
Gild

Gild (saksa keeles Gilde, vanagermaani keeles 'ohvrisööming') on keskaegne või keskajast pärinev kutseorganisatsioon, harvem usuline või poliitiline organisatsioon. Eestis tekkisid gildid arvatavasti 13. sajandil. Tallinnas olevasse Kanuti ja Oleviste gildi kuulus algselt nii kaupmehi kui käsitöölisi, aga kui 14. sajandi keskel eraldus neist Suurgild, muutusid Kanuti ja Oleviste gild üksnes käsitööliste ühenduseks. Oleviste gild suleti 1698. Lisaks oli Tallinnas väikseid usulisi ja kutseorganisatsioone, näiteks Püha Ihu gild ja Toompeal Toomgild. Tartus ja Pärnus tegutsesid kaupmeeste Suurgild ja käsitööliste Väikegild. Tartu Väikegildi nimetati keskajal Maarja gildiks, 18.–20. sajandil Antoniuse gildiks. Eesti linnade valitsemises osalesid gildid 1877. aastani. 1920 nad kaotati. Tallinna suurgild, ka Kaupmeeste gild Mustpeade vennaskond Püha Kanuti gild Olevi gild Toomgild Püha Anna gild ehk Vennaskond Püha Antoniuse gild ehk Vennaskond Püha Gertrudi gild Püha Hiiobi gild ehk Vennaskond Püha Ihu gild Püha Luuka gild ehk Maalrite ja Nikerdajate gild Püha Maarja gild ehk Armsa Jumalaema Vennaskond, Toompeal. Pärast reformatsiooni nimetatakse seda sageli Toomgildiks. Maarja gild, Oleviste kiriku juures Püha Mihkli gild Püha Rochuse Vennaskond Püha Viktori gild ehk Vennaskond Kümnetuhande Rüütli vennaskond Püha Jüri gild Tsunft Katariina Gild Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 129.
Käsitööselts

Käsitööselts on käsitööharrastajate ühendus. Käsitööselts võib tegutseda mitteametlikult, üksikisiku ümber kogunenud sõpruskonnana, või ametlikult, juriidilise isikuna, tavaliselt mittetulundusühinguna. Seltsi eesmärgid on käsitööoskuste arendamine ja rahvuslike käsitöötraditsioonide säilitamine. Eesti käsitööseltse koondab 1992 asutatud Eesti Kodutööstuse Edendamise Keskselts, mis tegutseb juba igas maakonnas. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 270.
Külakogukond

Külakogukond on talurahva sotsiaalne ja majanduslik üksus, mis eksisteeris esiaja lõpul ja keskajal. Külakogukonda kuulus külasaras, mille kasutamise ja muud küla omavalitsuse asjad otsustas külavanem koos ametimeestega, kelleks olid näiteks kubjas, kilter, hirsnik, sundija ja vardja. Külakogukond hääbus pärisorjuse karmistumise ja mõisnike võimu laienemise tõttu. Külakogukonna asemele hakkas 18. sajandi lõpupoole tekkima vallakogukond. Mõisakogukond Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 272.
Tartu grand prix

Mitte segi ajada Tallinna-Tartu grand prix'ga Tartu grand prix (lühemalt Tartu GP) on ühepäevane Eestis peetav maanteesõiduvõistlus. Võistlust peetakse aastast 2002. Võistlus on kandnud mitmeid nimesid: 2003 Tartu tänavasõit 2004 Ühispanga Tartu GP 2005-2007 SEB Eesti Ühispanga Tartu GP. Aastast 2013 on Tartu Grand Prix osa Tour of Estonia'st.
Lelydorp

Lelydorp on Paramaribo järel Suriname suuruselt teine linn, Wanica ringkonna keskus. 2012. aastal elas seal 18 663 inimest. Asula algne nimi oli Kofi Djompo, praeguse nime sai see Cornelis Lely järgi, kes oli Hollandist saadetud kuberner 1902–1905. Algse nime päritolu kohta on legend, mis räägib, et Kofi, mis tähendab 'reedel sündinu', oli põgenenud orjade pealiku nimi. Hollandlased olid Kofil pea maha võtnud ja teistele orjadele hoiatuseks teibasse ajanud. Kui teivast kandev paat oli jõudnud jõe keskele, hüppas legendi järgi pea paadist välja. "Djompo" tähendabki hüppamist.
Estonian Junior Open

Estonian Junior Open on Tallinnas Nõmmel peetav juunioride tenniseturniir. See on üks ITF Junior Circuiti turniire. Turniirist ITFi kodulehel
Eesti Pesapalli ja Softpalli Liit

Eesti Pesapalli ja Softpalli Liit (lühend EPSL; inglise keeles Estonian Baseball and Softball Federation) oli Eesti pesapalli ja softball'i alaliit. Liit koordineeris pesapalli ja softball'iga seotud tegevust Eestis. Liit asutati 2008 ning kustutati registrist 2015. 1. jaanuaril 2016 asutati Eesti Pesapalliliit. https://www.inforegister.ee/80263185-EESTI-PESAPALLI-JA-SOFTPALLI-LIIT-MTU https://www.spordiregister.ee/et/organisatsioon/5960/eesti_pesapalliliit EPSLi koduleht
Eesti Võrkpalli Liit

Eesti Võrkpalli Liit on Eesti võrkpalli alaliit. Liit koordineerib võrkpalliga seotud tegevust Eestis. Asutatud 14. detsembril 1923 Eesti Käsipalli Liiduna. Pärast II maailmasõda toimus tegevus Eesti NSV Võrkpalliföderatsioonina. Eesti Võrkpalliföderatsiooni tegevus taastati Eesti Käsipalli Liidu õigusjärglasena 1. juunil 1990. Liit on Rahvusvahelise Võrkpalliföderatsiooni (FIVB) ja Euroopa Võrkpalli Konföderatsiooni (CEV) liige alates 22. juulist 1992. Liikmesus Eesti Spordi Keskliidus taastati 17. mail 1990. Alates 1. jaanuarist 2002 kannab nime Eesti Võrkpalli Liit (lühend EVF, tuletatud ingliskeelsest nimetusest Estonian Volleyball Federation). Eesti Käsipalli Liit (1923) Liidu koduleht
Sabbioneta

Sabbioneta on linn Itaalias Lombardia maakonnas Mantova provintsis. Sabbioneta linn on ühe õnnestunud renessanssarhitektuurieksperimendi tulemus. Selle laskis ehitada Vespasiano Gonzaga ideaalse linna näitena. Palazzo Ducale (Gonzaga hertsogipalee) Palazzo del Giardino Teatro All'Antica Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Sabbioneta linna koduleht itaalia keeles
Georg Sander

Georg Sander (7. mail 1923 Tartu – 16. märts 2016 Tartu) oli eesti teatrikunstnik. Ta lõpetas aastal 1941 Tartu kommertskooli, suvest Tartu hävituspataljonis. Aastast 1949 õppis ta Tartu Riiklikus Kunstiinstituudis ja lõpetas 1955. aastal teatridekoratsiooni eriala juba Eesti NSV Riiklikus Kunstiinstituudis. Ta töötas aastatel 1945–1949 Vanemuise teatris dekoratsioonimaalijana ja 1951–1983 kunstnikuna, aastast 1983 kuni 1990. aastate keskpaigani oli ta Vanemuise mittekoosseisuline kunstnik. 1958 Eesti Teatriliit 1970 Eesti NSV teeneline kunstitegelane 1992 Eesti Teatriliidu kunstnikuauhind 2012 Kaarel Saha preemia Tema õde oli matemaatik ja endine baleriin Tamara Sõrmus. http://www.artun.ee/akadeemia/vilistlased/ba/ Fritz Matt. "Sander, Georg, teatrikunstnik". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 462 Eesti entsüklopeedia. 14. köide: Eesti elulood. Tallinn: Eesti Entsüklopeediakirjastus, 2000, lk 457. TEATER JA KUNST. Georg Sander 90 Teater ja Kunst. Georg Sander 90 Haud Tartu Pauluse kalmistul
Waterloo (Sierra Leone)

Waterloo on suuruselt teine linn Sierra Leone Läänepiirkonnas. See asub pealinnast mööda teed umbes 30 km kaugusel idas. 2004. aastal elas seal 34 079 inimest ja 2015. aastal umbes 55 000. Linn on etniliselt mitmekesine, ükski rühm ei ole selges enamuses. Kõige rohkem räägitakse krio keelt. https://www.statistics.sl/images/StatisticsSL/Documents/final-results_-2015_population_and_housing_census.pdf
Põllumajandusnäitus

Põllumajandusnäitus on näitus, mis tutvustab põllumajanduse toodangut, põllumajandusmasinaid, väetisi, põllumajandusloomade tõuge, põllumajandusalase uurimistöö tulemusi ja uusi töövõtteid. Baltimaade esimene põllumajandusnäitus toimus 1871 Riias. Eesti esimene põllumajandusnäitus toimus Märt Miti algatusel Otepääl. Tartus korraldati esimene põllumajandusnäitus 1887 ja Tallinnas 1891. Eesti NSV-s korraldati ülevabariigilisi ja rajoonidevahelisi põllumajandusnäitusi sageli koos lüpsi- ja künnivõistlustega. Pärast taasiseseisvumist on Eestis korraldatud rahvusvahelisigi põllumajandusnäitusi, näiteks Maamess ja Agro Tartu 2003. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 428.
SEB Tallink Open

SEB Tallink Open on igal aastal Tallinnas peetav naiste tennisevõistlus. Võistlus on üks ITF Women's Circuit'i turniire. 2011 Michaela Hončová (Slovakkia) ...
Eesti Davis Cupi koondis

Eesti Davis Cupi koondis (ka Eesti Davise karika koondis) on Eestit esindav rahvuskoondis Davis Cupi karikavõistlustel. Koondist haldab Eesti Tennise Liit. Eesti on Davis Cupil osalenud aastast 1935. Eesti Fed Cupi koondis
Valentina Monetta

Valentina Monetta (sündinud 1. märtsil 1975 San Marinos) on San Marino laulja, kes on esindanud oma riiki Eurovisiooni lauluvõistlusel kokku neljal korral. 2012. aasta Eurovisiooni lauluvõistlusel esindas ta San Marinot lauluga "The Social Network Song". Oma poolfinaalis sai ta 31 punktiga 14. koha ega pääsenud finaali. 2013. aasta Eurovisiooni lauluvõistlusel esindas ta San Marinot lauluga "Crisalide (Vola)". Oma poolfinaalis sai ta 47 punktiga 11. koha ja jäi esimesena finaalist välja. 2014. aasta Eurovisiooni lauluvõistlusel esindas ta San Marinot lauluga "Maybe". See oli esimene kord, mil San Marino finaali on jõudnud. Finaalkontserdil sai ta 14 punktiga 24. koha. 2017. aasta Eurovisiooni lauluvõistlusel esindas ta koos Jimmie Wilsoniga San Marinot lauluga "Spirit of the Night". Teises poolfinaalis sai laul ühe punktiga viimase koha. See oli neljas kord, mil ta Eurovisioonil osales. Neli korda on Eurovisioonil osalenud veel vaid Fud Leclerc (1956, 1958, 1960 ja 1962) ja Peter, Sue & Marc (1971, 1976, 1979 ja 1981) ja Elisabeth Andreassen (1982, 1985, 1994 ja 1996).